FORD
హైదరాబాద్‌కు ఫోర్డ్‌ ముస్టాంగ్‌
హైదరాబాద్‌, డిసెంబరు 31: ఆధునీకరించిన ఫోర్డ్‌ముస్తాంగ్‌ ఎట్టకేలకు హైదరాబాద్‌వచ్చింది. ఎక్స్‌షోరూం ధరలుగా 66.36 లక్షల రూపాయలుగా ఫోర్డ్‌ ప్రకటించింది. అసాధారణ డిజైన్‌, పూర్తిగా వినూత్న సాంకేతికతలు 5.0 లీటర్‌ వి8 పెట్రోల్‌ ఇంజన్‌తో కూడిన ఫోర్డ్‌ అన్ని ఫోర్డ్‌ కారుల్లో ఉండే తీవ్రత డ్రైవింగ్‌ ఆనందాన్ని ప్రతిబింబిస్తుంది. ఫోర్ట్‌ముస్టాంగ్‌ 50 ఏళ్ల నుంచి లక్షలాదిమంది వాహనప్రియులను అలరిస్తూనే ఉంది. కంపెనీ ఉపాధ్యక్షుడు రాహుల్‌గౌతమ్‌ మాట్లాడుతూ అమెరికాలోని ఫోర్డ్‌ ప్లాట్‌రాక్‌ అసెంబ్లీ కేంద్రంనుంచి భారత్‌కు దిగుమతి చేసుకుని అందుబాటులోనికి తెచ్చినట్లు వివరించారు. 5,0 లీటర్‌ వి8 పెట్రోల్‌ ఇంజన్‌ 401 పిఎస్‌పీక్‌ పవర్‌ను 515 ఎన్‌ఎం టార్క్‌, టాప్‌స్పీడ్‌ గంటకు 250 కిలో మీటర్లవరకూ అందిస్తుందన్నారు. ఎలక్ట్రానిక్‌ లైన్‌ లాక్‌ఫ్రంట్‌ బ్రేకులను ఆటోమేటిక్‌గా లాక్‌చేస్తుందన్నా రు. కొత్త స్టిరింగ్‌వీల్‌తో అనుసంధానంచేసిన షిప్ట్‌ పెడల్స్‌ ఉన్నాయి. పుష్‌బటన్‌స్టార్ట్‌తో స్మార్ట్‌ కీలెస్‌ ఎంట్రీ, ఎస్‌వైఎన్‌సి2 మైకీతో స్టాండర్డ్‌ ట్రాక్‌ యాప్స్‌ తో డ్రైవర్‌కు అవసరమైన విధంగా ఒదిగిపోయేందుకు అవకాశం కల్పిస్తుంది. మొత్తంఎనిమిది ఎయిర్‌ బ్యాగ్‌లను అమర్చింది. ముందువైపున్న ప్రయాణీకునికి, డ్రైవర్‌కు గ్లోవ్‌బాక్స్‌ మోకాలువద్ద ఎయిర్‌బ్యాగ్‌, రెండుపక్కలా కర్టన్‌ ఎయిర్‌బ్యాగ్‌లు అమర్చారు. 1964కు ముందు నుంచి విక్రయాలు ప్రారంబించిన ఫోర్డ్‌ తొమ్మిది మిలియన్లపైచిలుకు వాహనాలు విక్రయించిందని మార్కెటింగ్‌ ఉపాధ్యక్షుడు వివరించారు.